tartuNLP/wikipedia-smugri-20251201 huggingface dataset:
Reinin provinssi

Reinin provinssi oli osa Preussia vuosina 1822–1946. Provinssin pinta-ala oli noin 27 000 neliökilometriä. Vuonna 1910 sen asukasluku oli 7,12 miljoonaa. Provinssin pääkaupunki oli Koblenz, jonka asukasluku oli noin 54 000 vuonna 1905. 
Nykyisin entisen Reinin provinssin alue on jaettu Hessenin, Nordrhein-Westfalenin, Rheinland-Pfalzin ja Saarlandin osavaltioiden kesken. Lisäksi osa provinssia liitettiin ensimmäisen maailmansodan jälkeen Belgiaan (Eupen-Malmedy).
Escanaba

Escanaba on kaupunki Michiganin osavaltion Yläniemimaalla Yhdysvalloissa. Sen väkiluku oli vuoden väestönlaskennassa 12 616. Escanaba on Deltan piirikunnan hallintokeskus.
Mono (Benin)

Mono on yksi Beninin kahdestatoista departementista. Monon pääkaupunki on Lokossa. Jotkut Monon alueet liitettiin vastaperustettuun Kouffon departementtiin vuonna 1999. Mono on jaettu kuuteen piirikuntaan. Monon departementin pinta-ala on 1 396 neliökilometriä.
Vuoden 2013 väestönlaskennassa departementin väkiluku oli 497 243, josta 241 554 oli miehiä ja 255 689 naisia. Naisten osuus oli 51,40 prosenttia. Väestöstä maaseudun väestöä oli 50,30 prosenttia, kun taas kaupunkien väestöä oli 49,70 prosenttia. Työvoimaa departementissa oli 142 220 henkilöä, joista 48,60 prosenttia oli naisia. Kotitalouksia, joissa ei ollut minkäänlaista koulutusta 48,70 prosenttia.
Maantiede.
Monon departementti sijaitsee rannikkoalueilla, joita yhdistää toisiinsa järvet ja laguunit, sekä pitkänomainen rannikoseutu jossa on laaja suoalue. Kalastus makeassa, sekä merivedessä on alueen merkittävä ammatti. Maaöljyä löydettiin 1960-luvulla merialueilla, kun taas tärkeimmät mineraalit ovat titaani, heikkolaatuinen rautamalmi, ilmeniitti ja kromiitti. 
Alueen eteläosat saavat kaksi sadekautta maaliskuusta heinäkuuhun ja syyskuusta marraskuuhun, kun taas pohjoiset alueet saavat yhden sadekauden touko-syyskuussa. Beninin keskimääräinen vuotuinen sademäärä on noin 1 200 mm, mutta Monon departementti saa suhteellisesti vähemmän sadetta. Alueella on enimmäkseen alavaa hiekkaista tasankoa Atlantin valtameren rannikolla, sekä soita, laguuneja ja järviä. Departementin korkein paikka on 20 metriä rannikon tasangoilla, verrattuna Beninin 200 metrin keskikorkeuteen merenpinnan yläpuolella.
Hallinnollinen jako.
Mono jaetaan kuuteen piirikuntaan:
Littoral

Littoral on yksi Beninin kahdestatoista departementista. Littoral on pinta-alaltaan pienin sekä kaikkein kansainvälistynein departementti, sillä sen pääkaupunki on Cotonou, Beninin suurin kaupunki. Pinta-ala on 79 km². Littoral perustettiin vuonna 1999 jakamalla Atlantiquen departementti.
Littoralin ainoa piirikunta on Cotonou, johon joka jaetaan 13 arrondissementtiin eli kaupunginosaan.
Vuoden 2013 väestönlaskennassa departementin väkiluku oli 679 012, josta 325 872 miehiä ja 353 140 naisia. Naisten osuus oli 52,00 prosenttia. Maasdeudun väestön osuus oli 0,00 prosenttia, kun taas kaupunkiväestöä oli 100,00 prosenttia. Työvoimaa maakunnassa oli 253 892 joista 46,00 prosenttia oli naisia. Kotitalouksia, jossa ei ollut koulututusta oli 21,10 prosenttia.
Ouémé

Ouémé on yksi Beninin kahdestatoista departementista. Vuonna 1999 Ouemen pohjoisosasta muodostettiin Plateaun departementti, mikä pienensi Ouémén aluetta 1 865 neliökilometrillä. 
Departementin väkiluku oli vuoden 2013 väestönlaskennassa 1 100 404 henkeä, joista 534 814 oli miehiä ja naisia 565 590. Naisten osuus oli 51,4 prosenttia. Maaseudun väestöä oli 37,20 prosenttia, kun taas kaupunkiväestöä oli 62,8 prosenttia. Työvoimaa maakunnassa oli 383 716, joista 49,5 prosenttia oli naisia. Kotitalouksia, joissa ei ollut koulutusta oli 43,8 prosenttia ja talouksien, joissa on kouluikäisiä lapsia oli 81,7 prosenttia.
Hallinnollinen jako.
Departementin pääkaupunki on Porto-Novo. Ouémé on jaettu yhdeksään piirikuntaan, jotka ovat:
WR 134

WR 134 on Wolfin–Rayetin tähti 6 000 valovuoden päässä Maasta Joutsenen tähdistössä. Sitä ympäröi kaasusumu.
Kaksoistähti voisi selittää kovat röntgensädepurkaukset. WR 134:n spektriviivat eivät vastaa yksittäistä tähteä oletetulla lämpötilalla, eivät ole riittäviä kahdelle kuumalle tähdelle ja neutronitähti olisi epätodennäköinen.
Wewoka

Wewoka on kaupunki Seminolen piirikunnassa Oklahoman osavaltiossa Yhdysvalloissa. Sen väkiluku oli vuoden 2010 väestönlaskennan mukaan 3 430. Wewokan pinta-ala on 12,48 neliökilometriä, josta kaikki on maata. Vuosina 2000–2010 kaupungin väkiluku laski 3,7 prosenttia. Wewoka on piirikuntansa hallintokeskus. Kaupunki perustettiin tammikuussa 1849.
Plateau (Benin)

Plateau on Beninin departementti, jonka pääkaupunki on Pobè. Departementti perustettiin vuonna 1999, kun Ouémén departementista erotettiin 2 835 km² suuruinen alue. Plateau on jaettu viiteen piirikuntaan.
Vuoden 2013 väestönlaskennassa departementin väkiluku oli 622 372, josta 300 065 miehiä ja 322 307 naisia. Naisten osuus oli 51,80 prosenttia. Maaseudulla asuvaa väestöä oli 54,80 prosenttia, ja kaupungeissa asui 45,20 prosenttia väestöstä. Työvoimaa departementissa oli 185 815, joista 43,10 prosenttia oli naisia. Kotitalouksia, joissa ei ollut koulutusta, oli 65,50 prosenttia.
Maantiede.
Plateaulle on ominaista tasangot, jotka ovat noin 20 metrin korkeudella merenpinnasta. Tasankoja halkovat laaksot pohjois-eteläsuunnassa, jotka on saanut aikaan Iguidijoki.
Joen savien alla on rikasta rautamalmia ja myös piipitoista savi- ja metsäaluetta jokiseudulla. Eteläisillä alueilla on kaksi monsuuniaikaa maaliskuusta heinäkuuhun ja syyskuusta marraskuuhun, kun taas pohjoisilla alueilla maa saa yhden sadekauden touko-syyskuussa. Maan keskimääräinen vuotuinen sademäärä on noin 1 200 mm.
Alueellinen jako.
Plateaussa ovat seuraavat piirikunnat:
NHLGamer

NHLGamer on NHL-pelisarjan kilpapelaamisen yhteisö Euroopassa. Sivusto järjestää 6vs6- ja 1vs1-pelitilan välisiä turnauksia ja liigoja, joista tunnetuin on 6vs6-pelitilassa kilpailtava monikansallinen ECL (European Championship League). ECL jakautuu viiteen eri divisioonaan jotka ovat Neo, Core, Lite, Pro ja Elite. Elite on divisioonista kovatasoisin, ja sarjapaikan saamiseksi vaaditaan menestystä ensin Neo-, Core-, Lite- ja sitten Pro-sarjasta. Saksalla ja Venäjällä on myös oma liiga. Helmikuussa 2019 yhteisö laajentui Pohjois-Amerikkaan, ja vielä saman vuoden huhtikuussa Ruotsi sai oman liigansa.
Tammikuussa 2022 NHLGamer uudisti brändinsä ja jatkaa nimellä SportsGamer. Uuden brändäyksen tavoitteeksi todettiin laajentaminen yhä useamman urheilupelin pariin.
Zou (Benin)

Zou on yksi Beninin kahdestatoista departementista. Se saa nimensä Zoujoesta, joka kulkee läpi departementin ja virtaa sen jälkeen Atlanttiin maan eteläosassa. Suurin osa, 91 prosenttia väestöstä on foneja, kun taas aja-kansa muodostaa neljä prosenttia ja jorubat kolme prosenttia väestöstä. 
Vuoden 2013 väestönlaskennassa departementin väkiluku oli 851 580, joista 407 030 oli miehiä ja 444 550 naisia. Naisten osuus oli 52,20 prosenttia. Maaseudulla asui väestöstä 67,00 prosenttia, kun taas kaupunkien osuus väestöstä oli 33,00 prosenttia. Työvoiman osuus departementin väestöstä oli 275 249 joista 50,10 prosenttia oli naisia. Kotitalouksia, joissa ei ollut koulutusta oli 60,70 prosenttia ja talouksien osuus, joissa oli kouluikäisiä lapsia oli 72,90 prosenttia.
Maantiede.
Zoulle on ominaista tasangot, jotka vaihteleva 20–200 metrin korkeudella merenpinnasta. Tasankoja jakavat Zou- ja Kauffojokien laaksot pohjoisesta etelään. Ouemejoen sivujoki Zou kulkee makunnan läpi. Yhdessä muiden departementtien kanssa Zoun alue muodostaa Ouemen valuma-alueen.
Hallinnollinen jako.
Zou jaettiin vuonna 1999 sen pohjoisalueelle perustetun Collinesin departementin kanssa. Zoun pääkaupunki on Abomey. Zou on jaettu yhdeksään piirikuntaan:
Okmulgee

Okmulgee on kaupunki Okmulgeen piirikunnassa Oklahoman osavaltiossa Yhdysvalloissa. Sen väkiluku oli vuoden 2019 arvion mukaan 11 711 ja pinta-ala 33,07 neliökilometriä. Vuosina 2010–2019 Okmulgeen väkiluku laski 6,3 prosenttia. Kaupungin asukkaista 28,4 prosenttia asui köyhyysrajan alapuolella. Okmulgee on piirikuntansa hallintokeskus. Kaupunki perustettiin vuonna 1868.
Veikko Kallio (maanviljelysneuvos)

Veikko Kallis Kallio (16. helmikuuta 1906 Nivala – 22. kesäkuuta 1980 Nivala) oli suomalainen maanviljelijä, maanviljelysneuvos ja presidentti Kyösti Kallion poika. Maanviljelijän työnsä ohella hän hoiti useita luottamustoimia kotikunnassaan Nivalassa.
Elämä.
Veikko Kallis Kallio oli vanhempi Kyösti Kallion kahdesta pojasta. Hänen nuorempi veljensä oli kuvanveistäjä Kalervo Kallio. Lisäksi heillä oli neljä sisarta.
Kallio osallistui nuorena nuorisoseuratoimintaan ja oli myös urheilija; vuonna 1931 hänet valittiin Nivalan Urheilijoiden vuoden urheilijaksi. Hän opiskeli Oulun lyseossa ja Ruukin maamieskoulussa ennen kuin siirtyi viljelemään ensin Mehtälän tilaa ja myöhemmin Heikkilän suurtilaa sen jälkeen, kun hänen isänsä valittiin tasavallan presidentiksi 1937. Kallio palveli talvi- ja jatkosodassa. Jatkosodan aikana hän osallistui taisteluihin muun muassa Saarivaarassa, Koirivaarassa, Hyrsylässä, Äänislinnassa ja Ihantalassa. Asemasotavaiheessa hän soitti myös vapaaehtoisena torvisoittokunnassa.
Kallio soitti Nivalan torvisoittokunnassa ja perusti Nivalan poikatorvisoittokunnan, joka harjoitteli hänen kotitilallaan Heikkilässä.
Kallio valittiin useisiin kunnallisiin luottamustoimiin 1930-luvulta lähtien. Vuosina 1935–1971 hän oli Nivalan osuusmeijerin hallituksen jäsen ja vuodesta 1950 puheenjohtaja. Hän toimi Nivalan kunnanvaltuuston jäsenenä vuosina 1945–1956 ja 1961–1968 ja oli sen puheenjohtaja vuosina 1954–1956. Vuosina 1952–1954 hän oli myös kunnanhallituksen varapuheenjohtaja. Vuosina 1957–1972 hän oli Nivalan osuuskaupan hallintoneuvoston puheenjohtaja, vuosina 1957–1965 Nivalan osuuskassan hallintoneuvoston jäsen ja vuosina 1958–1977 manttaalikunnan puheenjohtaja, joskin jälkimmäinen tehtävä oli lähinnä muodollinen. Edellä mainittujen lisäksi hänellä oli myös monien muiden johtokuntien jäsenyyksiä tai puheenjohtajuuksia. Vuonna 1973 hänelle myönnettiin maanviljelysneuvoksen arvo.
Veikko Kalliolle on myönnetty myös mm. neljännen luokan vapaudenristi, ensimmäisen luokan vapaudenmitali, Suomen Leijonan ansioristi (1957), Merenkulkulaitoksen hopeinen kunniamerkki ja Keskusmetsäseura Tapion ansiomerkki.
Maanviljelysneuvos Jouko Kallio on Veikko Kallion poika.
El Salvadorin presidentti

El Salvadorin tasavallan presidentti () on El Salvadorin valtionpäämies ja hallituksen johtaja. Presidentti valitaan suoralla kansanvaalilla viisivuotiselle toimikaudelle, sama henkilö ei voi toimia presidenttinä enempää kuin yhden kauden. Presidenttiä ja varapresidenttiä äänestetään samassa vaalissa, ellei kukaan ehdokkaista saa ehdotonta enemmistöä järjestetään toinen kierros.
Maan perustuslain 151. artiklan mukaan presidentiksi valittavan henkilön tulee täyttää seuraavat ehdot:
Claas Relotius

Claas Relotius (s. 1985 Hampuri) on saksalainen palkittu toimittaja, jonka "Der Spiegel" -aikakauslehteen vuosien ajan kirjoittamat monet reportaasit osoittautuivat enemmän tai vähemmän tekaistuiksi. Lehti erotti 33-vuotiaan toimittajan joulukuussa 2018. Relotius myönsi vääristelleensä juttujaan ja puolusteli menettelyään epäonnistumisen pelolla. Tunnustuksensa myötä Relotiukselta on otettu pois muun muassa vuonna 2014 voitettu CNN-uutiskanavan journalistipalkinto, ja hän on ilmoittanut itse palauttavansa saamansa saksalaiset journalistipalkinnot.
"Der Spiegel" epäilee Relotiusta myös syyrialaisten orpolasten avustamiseen tarkoitettujen keräysvarojen kavaltamisesta. Relotius palkittiin vuonna 2017 European Press Prize -palkinnolla jutustaan, joka kertoi turkkilaiskaupungin kaduilla asuvista Syyrian sisällissotaa paenneista lapsista. Sekin juttu osoittautui pääosin tekaistuksi; jopa tarinan toinen päähenkilö oli keksitty. Jutun pohjalta Relotius aloitti lasten auttamiseksi varojenkeruun omalle tililleen. 
Paljastuminen.
Der Spiegelissä pitkiä tekstejä kirjoitetaan usein yhdessä. Lokakuussa 2018 Relotius sekä lehden vakituinen freelancer Juan Moreno lähetettiin kirjoittamaan Keski-Amerikan siirtolaisten karavaanista, joka oli matkalla Yhdysvaltoihin. Morenon oli määrä seurata ryhmää, joka pakeni maasta ​​paremman elämän toivossa, kun taas Relotius suunnitteli soluttautuvansa Yhdysvaltain ja Meksikon rajalla partioivien, laittomia rajanylittäjiä metsästävien amerikkalaisten joukkoon.. Se, että Relotius onnistui muutamassa päivässä ja että tämä lisäksi neuvoi Morenoa lisäämään omaan juttuunsa elokuvallisia yksityiskohtia, herätti Morenon epäilykset.
Morenolla kesti pitkään saada Der Spiegelin johto vakuuttuneeksi siitä, että Relotius on sepittänyt asioita useassa jutussaan. Hän matkusti uudelleen Sonoran aavikolle tapaamaan Relotiuksen haastattelemia miehiä. Hän sai kuulla, että Relotius ei ollut ollut miesten mukana, ja että tämä oli keksinyt kaiken mitä oli kirjoittanut. Moreno nauhoitti miesten kanssa käymänsä keskustelut, mutta Der Spiegelin johto väitti hänen lahjoneen miehet. Vasta kun Moreno palkkasi amerikkalaisen asianajajan, lehti alkoi toimia. Relotius kutsuttiin puhutteluun ja alun selittelyiden jälkeen hän tunnusti kaiken.
Moreno kirjoitti tapahtumista vuonna 2019 teoksen Tausend Zeilen Lüge (Tuhat riviä valheita).
Kirgisian presidentti

Kirgisian presidentti on Kirgisian valtionpäämies. Presidentti valitaan suoralla kansanvaalilla viisivuotiselle toimikaudelle. Ellei kukaan ehdokkaista saa ehdotonta enemmistöä, järjestetään toinen kierros.
Sooronbai Žeenbekov

Sooronbai Žeenbekov (s. 1958) on kirgisialainen poliitikko, joka on ollut maansa pääministeri 2016–2017 ja Kirgisian presidentti 2017–2020. Hänen valtaan astumisensa sujui rauhallisesti; kaksi ensimmäistä presidenttiä syrjäytettiin. Tosin Vuoden 2020 vallankumous kaatoi Žeenbekovin vallasta.
Tippukivitapaus (albumi)

Tippukivitapaus on vuonna 2017 julkaistu lastenmusiikkialbumi, joka perustuu Suomen Kansallisteatterin Tippukivitapaus-näytelmään. Kappaleiden sanoitukset ovat Laura Ruohosen ja sävellykset on tehnyt Anna-Mari Kähärä, joka on myös tuottanut albumin. 
Emma-gaalassa 2019 albumi palkittiin vuoden 2018 lastenmusiikkialbumina. Varhaisiän musiikinopettajat ry valitsi "Tippukivitapauksen" vuoden lastenlevyksi. Palkinnon saajan valitsi yhdistyksen hallituksen jäsenistä koostuva työryhmä, joka kuunteli yli kaksikymmentä aikavälillä 30.9.2017–22.10.2018 julkaistua suomalaista lastenlevyä. 
Kappaleet.
Sanoitukset Laura Ruohonen. Sävellykset ja sovitukset Anna-Mari Kähärä.
Laulusolistit.
Kuorolaulu: laulajat ja muusikot
Uruguayn presidentti

Uruguayn presidentti on Uruguayn valtionpäämies ja hallituksen johtaja. Presidentti valitaan suoralla kansanvaalilla viisivuotiselle toimikaudelle. Sama henkilö voi toimia presidenttinä useampia kausia mutta ei peräkkäin. Presidenttiä ja varapresidenttiä äänestetään samassa vaalissa. Ellei kukaan ehdokkaista saa ehdotonta enemmistöä, järjestetään toinen kierros.
Uruguayn perustuslain mukaan presidentiksi valittavan henkilön tulee olla syntyperäinen ja vähintään 35-vuotias Uruguayn kansalainen, joka kykenee harjoittamaan kaikkia poliittisia oikeuksiaan.
Meridian (Mississippi)

Meridian on kaupunki Mississippin osavaltiossa Yhdysvalloissa. Sen väkiluku oli vuoden väestönlaskennassa 41 148. Meridian on Lauderdalen piirikunnan hallintokeskus. 
Meridian sai kaupunkioikeudet helmikuussa 1860.
Kaleta

Kaleta tai Caleta on naamioitumisyhteisö etelä-Beninissä. Kaletan toivat Beniniin entiset orjat Brasiliasta 1800-luvun puolessa välissä. 
Festivaalit.
Kaleta-festivaali periytyy Brasilian afrikkalaisten orjien naamioduista karnevaalitansseista, joissa karnevaalitapahtumia käytettiin ilmaisuina, joissa ilkutaan valkoisille orjanomistajille ilman rangaistuksen pelkoa. 
Vaikutus.
Kaleta on vaikuttanut Beninin taiteilijoihin. Esimerkiksi Romuald Hazoumè on kertonut rakentaneensa lapsena naamioita Kaletalle. Vuosia myöhemmin hän ymmärsi naamion merkityksen Beninissä asuville eurooppalaisille, jotka käsittivät sen afrikkalaisen taiteen olennoitumana.
Trofors

Trofors on Granen hallintokeskus Norjassa Nordlandin läänissä. Popduo Marcus &amp; Martinus asuu Troforsissa. Kylän läpi kulkee Eurooppatie E6. Sen väkiluku on 766.
Korean tasavallan presidentti

Korean tasavallan presidentti () on Etelä-Korean perustuslain mukaisesti kansalliskokouksen puheenjohtaja, asevoimien ylipäällikkö ja Etelä-Korean valtionpäämies.
Vuoden 1987 perustuslaissa ja uudistetussa presidentinvaalilaissa säädetään, että presidentti valitaan suorilla kansanvaaleilla. Presidentti valitaan suoraan viiden vuoden toimikaudeksi ilman mahdollisuutta uudelleenvalintaan. Jos presidentin virka on vapaana, seuraaja on valittava 60 päivän kuluessa, jona aikana presidentin sijaisena toimii pääministeri tai muu hallituksen jäsen laissa määritellyssä ensisijaisuusjärjestyksessä.
Presidentiksi valittavan henkilön tulee täyttää seuraavat ehdot:
Presidentin asuinpaikka on Cheong Wa Dae ("Sininen talo") ja hänet on vapautettu rikosoikeudellisesta vastuusta poislukien kapina ja maanpetos. 
Nykyisenä presidenttinä toimii Lee Jae-myung, joka astui virkaan 4. kesäkuuta 2025. Hän voitti vuoden 2025 presidentinvaalit saatuaan 49,4 % annetuista äänistä.
Tarinmaa

Tarinmaa on pieni kylä Janakkalassa. Se on osa Janakkalan kirkonkylää. Siellä asuu 253 asukasta. Tarinmaalla sijaitsee Pyhän Laurin kirkko. Tarinmaalla sijaitsee Tarinmaan koulu, jossa on luokat 1–6.
Libanonin presidentti

Libanonin presidentti, virallisesti Libanonin tasavallan presidentti (), on Libanonin valtionpäämies. 
Presidentin valta-asema on lähinnä seremoniallinen. Nykyisenä presidenttinä toimii Joseph Aoun, joka aloitti virassa 9. tammikuuta 2025 yli kaksi vuotta kestäneen valintaprosessin jälkeen. 
Valinta ja pätevyysvaatimukset.
Parlamentti valitsee presidentin kuusivuotiselle toimikaudelle. Ehdokkaan on saatava joko kahden kolmasosan enemmistö ensimmäisellä kierroksella tai yksinkertainen enemmistö toisella kierroksella. Sama henkilö voi toimia presidenttinä uudestaankin, mutta ei kahta peräkkäistä kautta. Presidenttiä valitsevan istunnon aikana 128-jäsenisestä parlamentista tulee olla läsnä vähintään 2/3.
Libanonin perustuslain mukaan presidentiksi valittavan henkilön tulee täyttää seuraavat ehdot:
Lisäksi vuonna 1943 sovitun Libanonin kansallissopimuksen mukaan presidentin tulee myös olla etniseltä taustaltaan maroniitti.
Borgarbyggð

Borgarbyggð on kunta Länsi-Islannissa. Siellä asuu 3 868 asukasta. Kunnan keskupaikka on Borgarnes; muita asutuskeskuksia ovat Hvanneyri, Bifröst, Varmaland ja Kleppjárnsreykir. Kunnassa sijaitsee Bifröstin yliopisto.
Mongolian presidentti

Mongolian presidentti () on Mongolian valtionpäämies. Presidentti valitaan suoralla kansanvaalilla ehdokkaista, joita voivat asettaa parlamentissa olevat puolueet. Vuonna 2020 voimaan tulleen perustuslain muutoksen nojalla presidentin tulee olla vähintään 50-vuotias syntyperäinen Mongolian kansalainen, joka on asunut maassa yhtäjaksoisesti vähintään 5 vuotta ennen vaaleja. Presidentin virkakausi on kuusi vuotta eikä sitä voi uusia.. 
Presidentin tehtävä on melko seremoniallinen, suurin osa todellisesta vallasta on pääministerillä ja parlamentilla.
Vuonna 2018 presidentin kuukausittainen palkkio oli 2 319 247 tugrikia.
Diarmaid ua Duibhne

Diarmaid ua Duibhne (myös Diarmaid tai Diarmuid) on Fenian sykliin kuuluvissa tarinoissa soturijoukko Fiannan jäsen ja sen iäkkään johtajan Finn mac Cumhaillin apulainen.
Kuninkaan kaunis tytär Gráinne rakastuu Diarmaidiin. Gráinne lähestyy Diarmaidia, mutta aluksi tämä torjuu Gráinnen, sillä hänet on kihlattu Finnille, jolle Diarmaid on vannonut uskollisuutta. Gráinne kuitenkin sitoo Diarmaidin itseensä voimakkaalla valalla, "geis"illä, jonka mukaan nuorukaisen on vietävä hänet pois Taran hovista. Sen jälkeen Diarmaid ja Gráinne pakenevat yhdessä. Finn ryhtyy ajamaan heitä takaa halki Irlannin. Diarmaidin kasvatti-isä, nuoruuden ja rakkauden jumala Oenghus auttaa rakastavaisia heidän pakomatkallaan.
Lopulta nuoret saapuvat Duvnosin lumottuun metsään, jota vartioi jättiläinen Sharvan. Metsässä on puu, jonka marjat tekevät kuolemattomaksi. Finn lähettää kaksi soturia Diarmaidia vastaan, mutta tämä lyö heidät. Sitten Diarmaid surmaa jättiläisen ja kerää marjat Gráinnelle ja itselleen. Finn on sillä välin löytänyt lumotun metsän, mutta Oenghus ottaa Diarmaidin muodon ja harhauttaa Finnin ja tämän soturit. Loopulta Finn armahtaa Diarmaidin etsittyään tätä turhaan seitsemän vuoden ajan. Gráinne ja Diarmaid elävät sen jälkeen jonkin aikaa onnellisina ja saavat viisi lasta.
Finn janoaa kuitenkin yhä kostoa. Järjestetään villisian jahti ja Diarmaid kutsutaan mukaan metsästykseen. Todellisuudessa villisika on lumottu, ja se on aikoinaan ollut Diarmaidin kasvattiveli. Muinoin oli ennustettu, että Diarmaid saisi surmansa kasvattiveljensä kautta. Finn tuntee ennustuksen ja saattaa tarkoituksella Diarmaidin vaaraan. Tarinan yhdessä versiossa karju tappaa Diarmaidin, toisessa versiossa taas villisika tapetaan, mutta Diarmaid haavoittuu kuolettavasti sen torahampaasta, jonka Finn on taikakeinoin myrkyttänyt.
Diarmaidin hahmo on kenties taustaltaan yliluonnollinen, ja hän on voinut olla alun perin jumala. Hän liittyy läheisesti Oenghukseen, ja häntä kutsutaan joskus nimellä Diarmaid Donn (pimeä) tai Diarmaid, Donnin poika. Hän voisi siis liittyä kuoleman jumala Donniin. Koska hän on syönyt kuolemattomaksi tekeviä marjoja, hänet voi surmata vain voimakkaalla noituudella.
Metyylijasmonaatti

Metyylijasmonaatti (C13H20O3) on estereihin kuuluva orgaaninen yhdiste. Rakenteeltaan se on jasmonihapon ja metanolin esteri. Yhdisteellä on merkittävä rooli kasvihormonina kasvinsyöjiä vastaan. Metyylijasmonaattia käytetään hajusteiden valmistamiseen.
Ominaisuudet, biologinen rooli ja käyttö.
Huoneenlämpötilassa metyylijasmonaatti on väritöntä tai kellertävää nestettä. Sillä on miellyttävä kukkaismainen tuoksu. Yhdiste liukenee orgaanisiin liuottimiin kuten etanoliin. Metyylijasmonaatti on optisesti aktiivinen yhdiste.
Ensimmäisen kerran metyylijasmonaattia eristettiin aitojasmiinin ("Jasminum grandiflorum") kukista 1960-luvulla. Tämän jälkeen sitä on eristetty monista muistakin kasveista. Kasvit muodostavat yhdistettä lähtien linoleenihaposta. Linoleenihaposta muodostuu syklisoitumisien ja hapettumisien seurauksena jasmonihappoa, jolle siirretään metyyliryhmä S-adenosyylimetioniinilta ja tuotteena muodostuu metyylijasmonaattia. Metyylijasmonaatti kiihdyttää kasvin hedelmien kypsymistä ja lehtien putoamista syksyllä. Sitä erittyy myös silloin kuin kasvi vahingoittuu, esimerkiksi kasvinsyöjien syödessä lehtiä. Metyylijasmonaatti laukaisee kasvinsyöjiä vastaan suunnattuja puolustusmekanismeja, esimerkiksi eräiden proteinaasien tuotantoa. Metyylijasmonaatti toimii myös viestimolekyylinä kasvien välillä. Yhden kasvin vapauttaessa suuria määriä metyylijasmonaattia sitä haihtuu ympäristöön ja muutkin lähistöllä olevat kasvit alkavat tuottaa kasvinsyöjiltä suojaavia yhdisteitä.
Metyylijasmonaattia käytetään ainesosana hajusteissa tuomaan niihin jasmiinin tuoksua. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.
Jean-Baptiste Carrier

Jean-Baptiste Carrier (16. maaliskuuta 1756 Yolet – 16. joulukuuta 1794 Pariisi) oli ranskalainen vallankumouksellinen, joka muistetaan säälimättömistä toimistaan vastavallankumouksellisia kohtaan Nantesissa vuosien 1793–1794 terrorin aikana. Hän on kuuluisa etenkin hukuttamalla toimeenpannuista joukkoteloituksista.
Carrier oli maanviljelijän poika. Hänet nimitettiin vuonna 1785 paikalliseksi syyttäjäksi ja vuonna 1790 Aurillacin voutikunnan ("bailliage") neuvokseksi. Hän toimi aktiivisesti paikallisessa jakobiini- ja kordelieeriklubissa, ja syksyllä 1792 hänet valittiin edustajaksi kansalliskonventtiin. Hän liittyi vuoripuolueen edustajaryhmään, äänesti Ludvig XVI:n kuolemantuomion puolesta ja tuki konventissa innokkaasti vallankumoustuomioistuimen perustamista sekä girondistien erottamista. Elokuussa 1793 Carrier lähetettiin kansalliskonventin komissaarina ensin Normandiaan ja sitten Rennesiin, kunnes hänet määrättiin 8. lokakuuta Nantesiin nujertamaan paikallisia Vendéen kapinan tukijoita.
Nantesissa Carrier sai huolehdittavikseen tuhansia vangeiksi jääneitä kapinallisia, joille ei riittänyt ruokaa, joten hän ryhtyi teloituttamaan vankeja. Aluksi teloituksia pantiin toimeen ampumalla tai giljotiinilla, mutta sitten hän keksi hukuttamisen. Marraskuun 1793 ja helmikuun 1794 välisenä aikana hän hukututti yli 2 000 ihmistä Loirejokeen. Joukossa oli muun muassa 94 pappia. Uhrit lastattiin aluksiin, joihin oli suunniteltu pohjassa avautuviin luukkuihin perustuva upotusmekanismi. Carrier käytti hukutuksista nimityksiä "noyades", "baignades" ja "déportations verticales" (”pystysuorat karkotukset”). Kiistellyn tiedon mukaan hän olisi kehittänyt myös ”tasavaltalaiseksi avioliitoksi” ("mariage républicain") kutsutun teloitustavan, jossa mies ja nainen hukutettiin toisiinsa sidottuina.
Kun tieto Carrier’n toiminnasta Nantesissa levisi Pariisiin, yhteishyvän valiokunnan johtohenkilö Maximilien Robespierre järjesti hänet 8. helmikuuta 1794 kutsutuksi takaisin pääkaupunkiin. Kenties suojellakseen itseään Carrier tuki Robespierren syrjäyttänyttä thermidorin vallankaappausta heinäkuussa 1794, mutta siitä seurannut vastareaktio terrorin aikaan koitui hänen tuhokseen. Carrier’ta pidettiin terrorin ruumiillistumana, joten hänet asetettiin 23. marraskuuta 1794 syytteeseen joukkomurhista yhdessä Nantesin vallankumouskomitean muiden jäsenten kanssa. Pariisin vallankumoustuomioistuin tuomitsi hänet kuolemaan ja hänet teloitettiin giljotiinilla 16. joulukuuta 1794.
Ladonta

Ladonta tai latominen eli tekstinvalmistus on tekstin tuottamista painotuotteisiin, kuten kirjoihin ja sanomalehtiin. Tekstin latominen fyysisistä kirjakkeista peräkkäin ja allekkain kirjapainossa oli 1900-luvun lopulle asti olennainen osa painotuotteen tekoa, kunnes tietokonetekniikka automatisoi tekstinvalmistuksen muutamien kehitysvaiheiden kautta. Nykyisin erillistä ladontavaihetta tai fyysisiä kirjakkeita ei enää tarvita, vaan toimittajan, kirjailijan tai muun kirjoittajan tietokoneen muistiin naputtelema teksti muutetaan painotuotteen typografisesti muotoilluksi tekstiksi ohjelmallisin keinoin. 
Tärkeitä välivaiheita ladonnan kehittymisessä olivat siirtyminen 1960-luvulta alkaen kohopainon metallikirjakkeista ja Linotypen ja Monotypen kaltaisista latomakoneista ensin valoladontaan, saksitaittoon ja offsetpainatukseen ja sitten 1980-luvulta alkaen täysin digitaaliseen tekstin- ja sivunvalmistukseen muun muassa tietokoneiden julkaisuohjelmien, PostScript-sivunkuvauskielen ja TrueType-fonttien avulla.
Ladonnan ammattinimikkeitä ovat Tilastokeskuksen vuoden 1997 ammattiluokituksessa latoja, käsinlatoja, konelatoja, offsetlatoja, valolatoja ja monotyyppilatoja.
Running Dancer

Running Dancer on kumparelaskurinne Thaiwoo Ski Resortissa Chonglin piirikunnassa Zhangjiakoussa Kiinassa.
Running Dancer -rinteessä järjestetään freestylehiihdon maailmancupin kumparelaskukilpailuja.
Debora (yritys)

Debora Oy on vuonna 2004 perustettu suomalainen kotipalveluita tarjoava yritys, jonka omistaa suomalainen pääomasijoitusyhtiö MB Rahastot. Deboran emoyhtiö on Debora Group Oy.
MB Rahastot teki sijoituksen Deboraan vuonna 2017. Debora myytiin Mehiläiselle 7. joulukuuta 2021, lukuun ottamatta lapsiperhepalveluita, jotka jatkavat Debora Lapsiperhepalvelut Oy:ssä.
Frankfurtin vapaakaupunki

Frankfurtin vapaakaupunki () oli Frankfurt am Mainin kaupungista muodostunut kaupunkivaltio nykyisen Saksan alueella. Se oli olemassa vuosina 1372–1806 valtakunnankaupungin asemalla. Vuosina 1806–1813 kaupunki oli Reinin liiton pääkaupunki. Vapaakaupunki perustettiin uudelleen vuonna 1815. Se lakkasi olemasta, kun alue liitettiin vuonna 1866 Preussin kuningaskuntaan.
Kotkamills

Kotkamills Oy on vuonna 1990 perustettu suomalainen metsäteollisuusyritys. Kotkamills-yhtiön emoyhtiö on Kotkamills Group Oyj.
Vuonna 2015 MB Rahastot sijoitti Kotkamillsiin. Joulukuussa 2020 itävaltalainen Mayr-Melnhof osti Kotkamillsin ja kertoi pian investoivansa siihen 20 miljoonaa euroa kehittääkseen uusia muovittomia elintarvikekartonkeja.
Osat.
MM Kotkamills koostuu kolmesta osasta:
Makua Foods

Makua Foods Oy on vuonna 2014 perustettu suomalainen makeisvalmistaja, jonka omistaa suomalainen pääomasijoitusyhtiö MB Rahastot. Makua Foods syntyi, kun Makulaku Lakritsa Oy ja Runebergin Makeistukku Oy yhdistyivät.
Vuonna 2014 MB Rahastot osti Makulaku Lakritsan ja Runebergin Makeistukun.
Nathan Kimball

Nathan Kimball (22. marraskuuta 1822 – 21. tammikuuta 1898) oli yhdysvaltalainen lääkäri, sotilas ja poliitikko. 
Sotilaana Kimball palveli ensin Yhdysvaltain-Meksikon sodassa kapteenina ja myöhemmin Pohjoisvaltioiden kenraalina Yhdysvaltain sisällissodassa. Kimball toimi sisällissodan alussa Indianan 14. rykmentiä komentavana everstinä, mutta sai ylennyksen prikaatikenraaliksi ensimmäisen Kernstownin taistelun jälkeen keväällä 1862. Taistelussa Kimball toimi divisioonansa komentajana oikean komentajan James Shieldsin haavoittumisen jälkeen ja torjui onnistuneesti Stonewall Jacksonin hyökkäyksen. Sodan lopulla Kimball sai vielä brevet-ylennyksen kenraalimajuriksi.
Sodan jälkeen Kimball lähti mukaan politiikkaan. Kimball toimi muun muassa Indianan osavaltion valtiovarainministerinä ja useissa erilaisissa poliittisissa viroissa Utahin territoriossa.
Dieta

Dieta Oy on vuonna 1993 perustettu suomalainen ammattikeittiölaitteita-, astioita- ja tarvikkeita maahantuova, markkinoiva ja valmistava yritys, jonka omistaa suomalainen pääomasijoitusyhtiö MB Rahastot. Dieta-yhtiön emoyhtiö on Dieta Group Oy. 
Vuonna 2015 MB Rahastot sijoitti Dietaan.
Sahanpururevolveri

Sahanpururevolveri on Reijo Mäen 17 tarinaa sisältävä kokoelma vuodelta 2013. Kertomuksissa on joitakin toistuvia aiheita: salamurhat ja teloitukset, katoamiset, suhde Venäjään eri aikoina, kirjeet tai viestit eri muodoissa (tuohesta videokasettiin), halvaantumiset sekä auto-onnettomuudet. Kertomukset sijoittuvat eri aikakausiin: sota-aikaan, markka-aikaan, nykyisyyteen ja tulevaisuuteen. Tapahtumapaikka on yleensä Turun seutu. Jussi Vares on mukana muutamassa kertomuksessa.
Tarinoista neljä on aiemmin julkaisemattomia. Osa on julkaistu aiemmin myös kokoelmissa "Aito turkki" ja "Ehtookellot".
Vastaanotto.
Turun Sanomien Matti Komulaisen mukaan Mäki onnistuu yllättämään useamman kerran uusilla aluevaltauksillaan. Sota-aikaan sijoittuvasta tarinasta hän arvelee, että myös uskottava epookkiromaani syntyisi Mäeltä vaivatta.
Mamprusit

Mamprusit ovat gurilaista mamprulin kieltä puhuva kansa Ghanan koillisosassa sekä lähialueilla Togossa ja Burkina Fasossa. Pieniä ryhmiä asuu myös Norsunluurannikolla ja Malissa. Mampruseja on 150 000 henkeä.
Kansanperinteen mukaan mamprusit ovat saapuneet nykyiselle alueelleen koillisesta. He muodostivat 1400-luvulla samannimisen valtion, jonka keskuksena toimi Nalerigu.
Perinteisiä elinkeinoja ovat trooppinen kaskiviljely, karjanhoito ja kalastus. Tärkeimmät viljelykasvit ovat hirssi, durra, fonio, maissi, maapähkinä, pavut ja vihannekset. Käsityöammatteja ovat metallin käsittely, punonta ja savenvalanta. Monet käyvät ansiotöissä Ghanan eteläosan kaakaoviljelmillä.
Mamprusien kylät ovat pieniä. Savitiilistä rakennetut talot ovat pyöreitä ja usein kaksikerroksisia. Asuntoja ja talousrakennuksia ympäröi muuri ja piha on katettu tasakatolla. Perinteinen vaatetus on miehillä pitkä lyhythihainen paita, naisilla lanteiden ympärille kiedottu kangaskaistale. Ruokavalio koostuu puuroista, keitoista, kakkaroista, hedelmistä, vihanneksista, maidosta ja kalasta.
Perinteinen yhteiskunta perustuu suurperheiden muodostamiin kyläyhteisöihin, patrilineaarisiin sukuihin, ja ašanteilta omaksuttuun soturilaitokseen. Avioliitto on virilokaalinen, polygynia ja ostoavioliitto ovat yleisiä.
Suurin osa mampruseista harjoittaa perinteistä uskontoa, johon kuuluu esi-isien ja luonnonvoimien palvontaa sekä taikuutta. Osa on sunnimuslimeja tai protestantteja.
Oisín

Oisín on Fenian sykliin kuuluvissa tarinoissa Finn mac Cumhaillin ja Sadbhin poika ja yksi soturijoukko Fiannan rohkeimmista jäsenistä. Oisín merkitsee "pikku hirvi". Nimen antoi hänen isänsä löytäessään poikansa Ben Bulbenin rinteiltä.
Musta druidi Fear Doirche oli lumonnut Oisinin äidin vasaksi, ja Finn löytää Oisinin hylättynä metsästä, sen jälkeen kun druidi oli käynyt noutamassa Sadbhin takaisin. Oisin kasvatetaan Fiannan joukossa. Oisinista kasvaa mahtava soturi ja Irlannin merkittävin runoilija.
Oisinin kuuluisin seikkailu on hänen vierailunsa ikuisen nuoruuden maassa, Tir na Nogissa. Hänet lumoaa Tir na Nogin kuninkaan tytär Niamh (tai Niav) Kultatukka, ja he menevät naimisiin. He elävät onnellisina ja Niamh synnyttää Oisinille paljon lapsia, mutta Oisin alkaa kaivata vanhaa elämäänsä. Vaikka Niamh vastustaa matkaa, hän lainaa silti Oisinille taikahevosensa. Oisin palaa Irlantiin vain huomatakseen, että 300 vuotta on kulunut. Niamh on varoittanut Oisinia, että jos tämä tahtoo palata takaisin vaimonsa luo, ei hän saa astua oman maansa kamaralle. Oisin onkin varovainen, mutta putoaa vahingossa hevosensa selästä, jolloin hän kuolee välittömästi kurttuisena 300-vuotiaana ukkona.
Zemidjan

Zemidjan (tai zem tai Zemi-john) on eräänlainen taksi Beninissä ja Togossa Länsi-Afrikassa. Zemidjanit ovat moottoripyöriä, jotka kuljettavat matkustajia kaupungeissa ja kylissä. 
Eniten niitä on maan suurimmassa kaupungissa Cotonoussa, jossa niitä on arviolta noin 72 000. Cotonoun kaupungissa zemidjanit saavat kuljettaa vain yhtä matkustajaa, mutta muissa kaupungeissa saattaa moottoripyörän satulassa olla useita matkustajia. 
Hinnat ovat neuvoteltavissa. Kuljettajien puvut ovat värikoodatut kaupungin mukaan ja heidän rekisteröintinumeronsa ovat selässä. Nimi zemidjan juontuu fonin kielestä, jossa zémidjan tarkoittaa "vie minut sinne nopeasti" tai "ota minut nopeasti".
Zemidjania on tapana kutsua "kekenoksi". Fonin kielestä johdettu sana 'Keke' on moottoripyörä ja 'no' tarkoittaa 'omistaja': Kekeno tarkoittaa siis kirjaimellisesti 'moottoripyörän omistaja'. Vapaa zemidjan pysähtyy yleensä kohdalle, ja matkustaja ja kuljettaja neuvottelevat matkan hinnasta, joka riippuu lopullisesta määränpäästä. Vähimmäismäärä on 100 FCFA. Noustessa moottoripyörän selkään on varottava, että kuuma pakoputki ei polta jalkaa. 
Nelson Roubertin ohjaama elokuvassa nimeltä "Dreamcycles"  kuvattiin kekenoseja Tevisodji puistossa.
Lauri Heiman

Lauri Mauritz Heiman (15. elokuuta 1913 Porvoo – 1. maaliskuuta 1989 Porvoo) oli suomalainen kauppateknikko ja Porvoon paikallishistoriaa tutkinut historioitsija. Hän sai kotiseutuneuvoksen arvon 1986.
Heiman sai Lauri Jäntin säätiön kunniamaininnan vuonna 1985 Porvoon historiaa ja kulttuurielämää koskevasta tutkimus- ja julkaisutyöstä.
Heiman pelasi veljiensä ja serkkujensa Lasse Heimanin, Uuno Heimanin ja Tapio Heimanin kanssa jääpalloa A- ja B-sarjoissa 1930-luvulla Porvoon Urheilijoiden joukkueessa.
Mario Abdo Benítez

Mario Abdo Benítez (s. 10. marraskuuta 1971) on paraguaylainen poliitikko, joka toimi maansa presidenttinä 2018–2023. Hän edustaa konservatiivista Partido Colorado -puoluetta. Hänen isänsä oli diktaattori Alfredo Stroessnerin läheinen avustaja, mikä on herättänyt närää paraguaylaisissa. Benítezilla on libanonilaista juuria.
Mario Abdo Benítez muutti Yhdysvaltoihin 6-vuotiaana, opiskeli siellä markkinointia ja toimi rakennusmestarina ennen kuin lähti politiikkaan vuonna 2004.
Douglas D-558-1 Skystreak

Douglas Skystreak (Douglas D-558-1, D-558-1) on Douglas Aircraft Company-yhtiön suunnittelema ja valmistama yhdysvaltalainen experimental-lentokone. Skystreakin voimanlähde oli suihkumoottori. Niin kutsutusti suorasiipinen kokeilulentokone saavutti P-80:n jälkeen seuraavan, 1 000 km/h ylittäneen nopeusennätyksen, nopeudella 1 031,178 km/h. Nopeusennätyksen teki T.F. Caldwell päivämäärällä 20. elokuuta 1947. Lisäksi M.E. Carl saavutti 1 047,536 km/h 25. elokuuta 1947. Tämän koneen seuraaja, D-558-2, Skyrocket rikkoi 2 Machin nopeuden.
Douglas Skystreakiin liittyvä työstö alkoi Ed Heinemannin johdolla heti toisen maailmansodan jälkeen. Koneesta tuli suorasiipinen, kuten myös oli Lockheed P-80, sillä siinä ei ollut huomioitu esim. Alexander Lippischin, eikä esim. Me-262:n työn tuloksia.
Konetyypin lentokokeita toteutettiin Murocin eli nykyisen Edwardsin lentotukikohdasta.
Beninin musiikki

Beninillä on ollut tärkeä rooli afrikkalaisen musiikin kentällä. Itsenäistymisen jälkeisenä aikana maan musiikki oli elämää sykkivää ja innovatiivista, jossa kotimaan kansanmusiikki yhdistyi ghanalaiseen highlifeen, ranskalaiseen kabareehen, amerikkalaiseen rockiin, funkiin ja souliin sekä kongolaiseen rumbaan. Beninissä on myös monipuolinen kansanmusiikin tutkimuksen perinne. Eräs Afrikan suurimmista tähdistä, Angélique Kidjo, on kotoisin Beninistä.
Kansamusiikki.
Beninin kansallislaulu on nimeltään "L'Aube Nouvelle" (suom. "Uusi päivänkoitto"). Laulun on säveltänyt ja sanoittanut Gilbert Jean Dagnon, ja se otettiin käyttöön maan itsenäistyttyä vuonna 1960.
Beniniläinen Gangbe-torvisoittokunta on kansainvälisesti tunnettu yhtye. 
Populaarimusiikki.
Mathieu Kérékoun hallinto nousi valtaan vuonna 1972. Se määräsi ulkonaliikkumiskieltoja ja muita toimenpiteitä, jotka estivät musiikillista ilmaisua. Kérékou tuki alkuperäiskansojen kansanmusiikkia. Jotkut muusikot, kuten Tohon Stan, omaksuivat kansanmusiikin tyylejä esittäen niitä yleisöille kotimaassa ja ulkomailla. Näihin kansanmusiikkityyleihin kuului esimerkiksi tchinkoumé, joka on hautajaismusiikkia. Sitä soitettiin vesirummmulla, ja se sovitettiin osaksi tchink-järjestelmän musiikkia. Toinen vaikutusvaltainen muusikko on portonovolainen multi-instrumentalisti Sagbohan Danialou, joka muokkasi perinteisiä uskonnollisia voodoo-rytmejä, kuten kakagbota, populaarimusiikiksi.
Ignacio Blazio Osho oli ehkä kaikkein vaikutusvaltaisin Beninin itsenäisyyden jälkeisen ajan muusikko, joihin lukeutuivat myös Pedro Gnonnas y sus Panchot, Les Volcans ja Abomeyn Picoby-bändi. Pedro Gnonnas tuotti laulun "Feso Jaiye".
Nel Oliver debytoi Ranskassa vuonna 1976. Hän lainasi musiikillisia elementtejä kaikkialta Afrikasta ja Yhdysvalloista "Afro-akpala-funk"-kappaleeseensa. 
Poly-Rythmo-orkesteri on edelleen tuttu nimi Cotonoussa ja eräs Afrikan tuottelimpia, joka on levyttänyt yli 50 LP:tä, satoja 45:ta ja CD-levyjä, joista on otettu uusia painoksia. Orkesteri on kiertänyt sekä Euroopassa että Yhdysvalloissa. "New York Timesin" konserttiarvostelijan mukaan orkesteri "kuuluu hyvin lyhyeen luetteloon maailman parhaista funk-bändeistä."
Abidjanissa vuonna 1975 syntynyt Zeynab Ouloukèmi Habib on konsertoinut eri puolilla Afrikkaa ja voitti Kora-Palkinnon "Paras länsiafrikkalainen naistaiteilija" vuonna 2005. Hän julkaisi ensimmäisen albuminsa nimellä "Intori" vuonna 2001, toisen albumin "D 'un endroit à l'autre" vuonna 2004 ja kolmannen albumin "Olukèmi" vuonna 2011.
Cotonousta kotoisin oleva Gangbé Brass Band jatkoi kehitystä, jossa muunnetaan perinteistä Vodou-musiikkia yhdistämällä se jazziin ja brass band -perinteisiin.
Agbadza on hyvin suosittu rytmi Togossa, Beninissä ja Ghanassa. Sitä käytetään paljon hautajaisseremonioissa. Se perustuu kolmeen lyömäsoittimeen, joista jokaisella on oma sointi. Agbadza syntyi ja hallitsee Beninin Mono-alueella, jossa myös muusikko Pedro Gnonnas syntyi. Hän omaksui ja modernisoi rytmin 1960-luvun puolessa välissä kutsuen sitä "Agbadza Moderneksi". Siitä tuli tavaramerkki, ja hänet nimitettiin pian “Agbadza-rytmin kuninkaaksi".
Gloster-Whittle E. 28/39

Gloster-Whittle E.28/39 on ensimmäinen brittiläinen suihkuhävittäjän prototyyppi. Konetyyppi kykeni alkuun saavuttamaan vain 660 km/h nopeuden. Koneen innovatiivisuus ei rajoittunut vain yksinomaan suihkumoottoriin. Laskutelineen järjestely oli myös sekin uutta. Siinä nokkapyörä korvasi perinteisen kannuspyörään pohjautuvan järjestelyn. Siipirakenne oli perinteinen elliptinen eli sekä johto- että jättöreunalta kaareva siipi.
E.28/39:n suunnittelusta vastasivat Gloster Aircraft Company ja Royal Aircraft Establishment (RAE) -tutkimuslaitoksen aerodynamiikan osasto Farnborough’ssa. Koneen pääsuunnittelija oli Glosterin George Carter, ja kehitystyö tapahtui läheisessä yhteistyössä voimalaitteiden suunnittelusta vastanneen Power Jets -yhtiön Frank Whittlen kanssa. Prototyyppi W4041:n tuotanto alkoi Glosterin Brockworthin tehtaalla, mutta siirrettiin koneen rakentamisen loppuvaiheella Cheltenhamissa sijainneelle Regent Motorsin tehtaalle ilmapommituksissa tuhoutumisen riskin pienentämiseksi.
Koneita valmistettiin kaksi kappaletta, jotka olivat W4041/G ja W4046. Ensimmäinen prototyyppi teki ensilentonsa 15. toukokuuta 1941 ja toinen 1. maaliskuuta 1943. Ensimmäisen prototyypin rekisteritunnuksen viimeinen G-kirjain viittasi koneen salaiseen luonteeseen. Kone suojattiin katseilta pressupeitolla lentojensa välillä. Myöhemmin valmistunut W4046 tuhoutui 30. heinäkuuta 1943 sattuneessa onnettomuudessa, kun sen siivekkeet juuttuivat. Lentäjä pelastui laskuvarjolla.
W4041/G on ollut vuodesta 1946 esillä Lontoon Science Museumissa.
E. 28/39 -ohjelmalla oli merkittävä rooli ensimmäisen sarjatuotantoon edenneen brittiläisen suihkuhävittäjä, Gloster Meteorin, kehityksessä. E. 28/39:ää käytettiin pitkälti Meteorin voimalaitteen koealustana.
Pekka Niskanen (taiteilija)

Pekka Niskanen (s. 1961) on suomalainen kuvataiteilija ja opettaja.
Niskanen väitteli kuvataiteen tohtoriksi 2014 aiheesta "Taide identiteettien politiikan rakentajana".
Niskasen teoksia on Helsingin taidemuseo HAMin ja Nykytaiteen museo Kiasman kokoelmissa. Videoteoksia on esitetty muun muassa New Yorkin White Box -galleriassa vuonna 2004 ja Galleria Hippolytessä 2014. Hän on lavastanut ja puvustanut vuonna 2005 Rigoletton Göteborgin oopperaan.
Niskasen elokuvat ovat saaneet rahoitusta Oskar Öflundin säätiöltä, Taikelta, Visekiltä, AVEKilta., Suomen elokuvasäätiö SESiltä ja Yleisradiolta..
12 vuotta orjana

12 vuotta orjana on yhdysvaltalaisen Solomon Northupin vuonna 1853 julkaistu muistelmateos, johon perustuva elokuva "12 Years a Slave" voitti vuonna 2014 parhaan elokuvan Oscar-palkinnon. Kirjassaan Northup kertoo, kuinka hänet siepattiin ja myytiin orjaksi Yhdysvalloissa 1840-luvulla. Northup vietti orjuudessa 12 vuotta, kunnes hän pääsi vapaaksi ja pystyi palaamaan perheensä pariin.
Kirja ilmestyi ensimmäistä kertaa suomeksi vuonna 2018 kustantamoyhtiö Oppianin julkaisemana.
Hidalgon piirikunta (Texas)

Hidalgon piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 774 769 vuonna 2010 ja sen pinta-ala on 4 100 neliökilometriä. Hidalgon suurin kaupunki on McAllen ja sen hallintokeskus on Edinburg.
Hidalgon piirikunta perustettiin 1852 ja se sai nimensä pappi Miguel Hidalgo y Costillalta.
Maantiede.
Yhdysvaltain väestönlaskentaviraston mukaan alueen pinta-ala on 4 100 km². Pinta-alasta on 4 069 km² maata ja 31 km² vettä. Veden osuus on 0,8 prosenttia.
Betet

Betet ovat kru-kieltä puhuva kansa Norsunluurannikon lounaisosassa. He asuvat Sassandra- ja Bandamajokien keskijuoksun välisellä alueella. Betejä on 2,6 miljoonaa henkeä.
Betejen uskotaan saapuneen lännestä nykyisen Liberian alueelta. He ovat trooppisen sademetsävyöhykkeen kanta-asukkaita.
Perinteisiä elinkeinoja ovat metsästys ja keräily, joiden lisäksi harjoitettiin kaskiviljelyä. Tärkeimmät viljelykasvit olivat jamssi, bataatti, maissi ja banaani. Djulien kanssa käydyn vaihdon välineenä toimivat kolapähkinät. Siirtomaa-aikana kehittyi kaakaon ja kahvin plantaasiviljely, joka tuhosi perinteisen elintavan. Käsityöammatteja ovat metallityöt, savenvalanta ja puunveisto.
Asumukset ovat etupäässä nelikulmaisia taloja, joissa on oljella peitetty harjakatto. Miehet pitävät tunikamaista paitaa tai toogamaisia kankaita, naiset lanteiden ympärille kiedottavia hameita. Erilaiset korut ja arpikoristelut ovat yleisiä.
Perinteinen yhteiskunta perustuu suurperheisiin, suku- ja kyläyhteisöihin ja ikäryhmiin. Avioliitto on virilokaalinen ja polygynia on yleistä. Sukulaisuussuhteet ovat patrilineaarisia.
Betet harjoittavat perinteistä uskontoa, johon kuuluu luonnonvoimien ja esi-isien palvontaa sekä taikuutta. Osa kansasta on katolisia. Synkretistiset uskomukset ovat yleisiä. Beteillä on 1900-luvulla luotu kuvakirjoitusjärjestelmä, jonka käyttö on vähäistä.
Riversiden piirikunta

Riversiden piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 2 418 185 vuonna 2020 ja sen pinta-ala on 18 910 neliökilometriä. Piirikunnan suurin kaupunki Riverside on myös sen hallintokeskus.
Riversiden piirikunta perustettiin 9. toukokuuta 1893. Alueet olivat aiemmin kuuluneet San Bernardinon ja San Diegon piirikunnille.
Väestö.
Riversiden piirikunnan asukkaista 46,7 prosenttia latinalaisamerikkalaisia, 33,9 prosenttia on valkoisia, 6,68 prosenttia aasialaisia ja 6,12 prosenttia afroamerikkalaisia. 41,4 prosenttia puhuvat myös muita kieliä kuin englantia. 90,7 prosenttia asukkaista on Yhdysvaltain kansalaisia. Piirikunnan väestön keski-ikä on 36,2 vuotta.
Colfaxin piirikunta (New Mexico)

Colfaxin piirikunta () on Yhdysvaltojen New Mexicon osavaltiossa sijaitseva piirikunta. Sen väkiluku oli 13 760 vuonna 2010 ja sen pinta-ala on 9 759 neliökilometriä. Colfaxin suurin kaupunki Raton on myös piirikunnan hallintokeskus.
Colfaxin piirikunta perustettiin 1869 ja se sai nimensä varapresidentti Schuyler Colfaxilta, joka oli virassa Ulysses S. Grantin hallinnon aikana.
Telluuritrioksidi

Telluuritrioksidi eli telluuri(VI)oksidi (TeO3) on telluurin ja hapen muodostama epäorgaaninen molekyyliyhdiste.
Ominaisuudet ja valmistus.
Telluuritrioksidilla on kaksi kidemuotoa eli se on polymorfista. Kidemuodoista α-muoto on väriltään oranssinkeltaista ja sen kiderakenne muistuttaa rauta(III)fluoridin rakennetta. Tämä kidemuoto muuntuu rombedriseksi harmaaksi β-muodoksi kuumennettaessa hapen ja rikkihapon läsnä ollessa 350 °C:n lämpötilaan. Tämä kidemuoto on rakenteeltaan todennäköisesti polymeeri.
Telluuritrioksidi on veteen liukenematonta, mutta liukenee emäksiin muodostaen telluraattisuoloja. Voimakkaasti kuumennettaessa yhdiste hajoaa telluuridioksidiksi. Yhdisteen α-muoto on vahva hapetin ja reagoi useiden metallien kanssa, mutta β-muoto ei ole yhtä reaktiivinen. Telluuritrioksidin α-muotoa voidaan valmistaa kuumentamalla telluurihappoa 300–360 °C:n lämpötilaan.
Doña Anan piirikunta

Doña Anan piirikunta () on Yhdysvaltojen New Mexicon osavaltiossa sijaitseva piirikunta. Sen väkiluku oli 209 233 vuonna 2010 ja sen pinta-ala on 9 878 neliökilometriä. Doña Anan suurin kaupunki Las Cruces on myös piirikunnan hallintokeskus.
Doña Anan piirikunta perustettiin 1852 ja se sai nimensä Doña Ana Robledolta, joka kuoli alueella 1680, yrittäessään paeta suurta pueblokapinaa.
Päihdehäiriö

Päihdehäiriö (ICD-10 "F10-19 Päihdehäiriöt") on mielenterveyden ja käyttäytymisen häiriöihin kuuluva päihteen aiheuttama häiriö ICD-10-luokituksessa. Pääluokkaan F kuuluessaan päihdehäiriöt lukeutuvat mielenterveyden ja käyttäytymisen häiriöihin. Tarkemmin päihdehäiriöt ovat luokassa F10–F19 ollessaan lääkkeiden ja päihteiden aiheuttamien elimellisten aivo-oireyhtymien ja käyttäytymisen häiriöitä.
Yleistä.
Yleisimmät päihdehäiriöt liittyvät alkoholiin ja opioideihin. Vuonna 2017 yli 12-vuotiailla yhdysvaltalaisista noin seitsemällä prosentilla oli vuoden aikana päihdehäiriö. Kun päihdehäiriö ilmenee samanaikaisesti vähintään yhden mielenterveyden häiriön kanssa, tällöin puhutaan kaksoisdiagnoosista.
* F10 Alkoholin käytön aiheuttamat elimelliset aivo-oireyhtymät ja käyttäytymisen häiriöt
* F11 Opioidien käytön aiheuttamat elimelliset aivo-oireyhtymät ja käyttäytymisen häiriöt
* F12 Kannabinoidien käytön aiheuttamat elimelliset aivo-oireyhtymät ja käyttäytymisen häiriöt
* F13 Rauhoittavien lääkkeiden ja unilääkkeiden käytön aiheuttamat elimelliset aivo-oireyhtymät ja käyttäytymisen häiriöt
* F14 Kokaiinin käytön aiheuttamat elimelliset aivo-oireyhtymät ja käyttäytymisen häiriöt
* F15 Muiden piristeiden käytön aiheuttamat elimelliset aivo-oireyhtymät ja käyttäytymisen häiriöt
* F16 Hallusinogeenien käytön aiheuttamat elimelliset aivo-oireyhtymät ja käyttäytymisen häiriöt
* F17 Tupakan käytön aiheuttamat elimelliset aivo-oireyhtymät ja käyttäytymisen häiriöt
* F18 Liuotinaineiden käytön aiheuttamat elimelliset aivo-oireyhtymät ja käyttäytymisen häiriöt
* F19 Useiden lääkeaineiden ja muiden psyykkisiin toimintoihin vaikuttavien aineiden käytön aiheuttamat elimelliset aivo-oireyhtymät ja käyttäytymisen häiriöt
Lasse Niinimäki

Lasse Veikko Niinimäki (28. kesäkuuta 1934 – 16. joulukuuta 2002) oli suomalainen Loimaalla asunut agrologi ja järjestö- ja paikallishistoriasta kirjoittanut kirjailija. Hän toimi myös Loimaan kaupunginvaltuuston puheenjohtajana.
Niinimäki sai Lauri Jäntin säätiön kunniamaininnan vuonna 1986 kirjastaan "Varsinais-Suomen maatalousperinnettä".